GCAP ตั้งเป้าสินเชื่อรวมปีนี้โตกว่า 50% เล็งหาพันธมิตรคู่ค้ารายใหม่
GCAP ตั้งเป้าสินเชื่อรวมปีนี้โตกว่า 50% เน้นสินเชื่อเครื่องจักรกลการเกษตรประเภทพืชไร่ เครื่องจักรประเภทอื่นๆ เล็งหาพันธมิตรคู่ค้ารายใหม่
16 ก.พ. 2559

นายสันติ หอกิตติกุล กรรมการผู้จัดการ บริษัท จี แคปปิตอล จำกัด (มหาชน) หรือ GCAP เปิดเผยว่า  บริษัทตั้งเป้าหมายการขยายตัวของสินเชื่อรวมในปีนี้ไม่น้อยกว่า 50% จากการขยายบริการและการหาพันธมิตรคู่ค้าใหม่ๆ โดยจะเน้นสินเชื่อเครื่องจักรกลการเกษตรประเภทพืชไร่ เครื่องจักรประเภทอื่นๆ และบริการทางการเงินเพิ่มขึ้น 2 ประเภท คือ สินเชื่อส่วนบุคคล สำหรับพนักงานของบริษัทคู่ค้า บริษัทพันธมิตร บริษัทที่ต้องการเติมเต็มคุณภาพชีวิตให้กับพนักงาน และสินเชื่อรายย่อยเพื่อการประกอบอาชีพ 